שרידן סמית'

שרידן סמית', OBE (באנגלית: Sheridan Smith; נולדה ב-25 ביוני 1981) היא שחקנית, זמרת ורקדנית אנגלייה. היא זכתה להכרה כשהופיעה בתפקידים קומיים בסדרות "שתי בירות וחבילת צ'יפס", "מרק אהבה", "גאווין וסטייסי", "מתבגרים" ו"בנידורם". אחר כך שיחקה גם בדרמות כגון "גברת ביגס" עליו זכתה בפרס באפט"א לטלוויזיה לשחקנית הטובה ביותר, סרט הטלוויזיה "The 7.39" ובמיני-סדרה "סיליה" בה גילמה את דמותה של הזמרת סילה בלק. בקולנוע השתתפה סמית' בסרטים "צלף בבניין", "קוורטט", "Powder Room", וב-"The Harry Hill Movie". הופעת הבכורה של סמית' בתיאטראות וסט אנד הייתה בהפקה של תיאטרון מוזיקה הלאומי לנוער של המחזה "באגסי מאלון". היא הופיעה גם במחזות המוזיקליים "אל תוך היער", "חנות קטנה ומטריפה", "לא רק בלונדינית" ו"מצחיקונת". סמית' זכתה שנתיים רצופות בפרס אוליבייה. ב-2011 עבור הופעתה בתפקיד אל וודס במחזה "לא רק בלונדיניות" זכתה בפרס השחקנית הטובה ביותר במחזמר, וב-2012 על הופעתה בדמות דוריס במחזה "Flare Path" זכתה בפרס ההופעה הטובה ביותר בתפקיד משנה. ב-2015 הוענק לסמית' תואר קצינת מסדר האימפריה הבריטית על תרומתה לתחום הדרמה. סמית' נולדה באפוורת' שבלינקולנשייר, בתם של קולין ומרילין סמית'. הוריה הופיעו כצמד בשם "הדלטונס" בשירי קאנטרי. מגיל צעיר היא למדה מחול בבית הספר ג'ויס מייסון (אנ'). אחר כך למדה בבית הספר "South Axholme Community School" שם קיבלה ציון A* באמנויות הבמה, על אף שמעולם לא למדה בבית ספר למשחק. בשנים 1995 עד 2001 הייתה סמית' חברה בלהקת תיאטרון המוזיקה הלאומי לנוער (אנ'), והשתתפה בתפקיד ראשי בהפקות אחדות כגון "באגסי מאלון", "פנדרגון", ו"אל תוך היער". אחר כך השלימה את השכלתה בקולג' ג'ון לגוט בסקות'ורפ (אנ') שבלינקולנשייר. בשנים 1990 ו-2000 גילמה סמית' את אֶמָה בסדרה "משפחת רויאל". היא שיחקה בתפקיד ג'נט בסדרה "שתי בירות וחבילת צ'יפס" החל מ-2001 עד שעזבה את הסדרה ב-2009. ב-2003 הופיעה בפרק "Immediate Care" בדרמה הרפואית "The Royal" בה גילמה צעירה החולה בלוקמיה. ב-2004 השתתפה בפרק בסדרת הטלוויזיה "החברה הגבוהה" בתפקיד סוזי, מנקה בשדה תעופה שמתחזה לדיילת. ב-2005 שיחקה בתפקיד אנג'י בפרק "Sex Actually" בתוכנית "The Comic Strip". ב-2005 שיחקה סמית' בתפקיד קלאו מרטין בסדרה "מרק אהבה". היא הופיעה בדמות מישל, התזונאית הצבועה, בשלוש עונות של הסדרה "מתבגרים" (2006–2009). עוד השתתפה ב"המופע של לני הנרי" בתפקיד מ.א. וסמוקוט, פרודיה על הדמויות בסדרה "CSI". ב-2009 שיחקה במסגרת תוכנית "קומיק ריליף" בפרק שהוא קרוס-אובר של "שתי בירות" ושל "מתבגרים", וגילמה את הדמויות שלה משתי הסדרות. תפקידים נוספים של סמית' בטלוויזיה היו בקומדיה "Eyes Down" של ה-BBC בדמות סנדי, בסדרה "The Bill" ובסדרת הדרמה "Fat Friends". היא גילמה את רודי בעונה השנייה והשלישית של הסיטקום "גאווין וסטייסי". ב-2008 כיכבה בתפקיד אורח בפרק חג המולד של הסדרה "הדרך לקנדלפורד". היא הופיעה בתפקיד ג'ואי רוס בפרק הספיישל של הסדרה "ג'ונתן קריק" בהם "The Grinning Man" (מ-2009), "The Judas Tree" (מ-2010) ו-The Clue of the Savant's Thumb" (מ-2013). בעונה השלישית של הסדרה "בנידורם" שיחקה סמית' בתפקיד ברנדי. ב-2010 הייתה סמית' מנטור בתוכנית הכישרונות "Over the Rainbow" (אנ') של ה-BBC. עוד ב-2010 השתתפה בתוכנית "Chekhov Comedy Shorts" של ערוץ סקיי ארטס בתפקיד נטשה בפרק "The Proposal". ב-2011 שיחקה בסרט "היסטריה" על המצאת הוויברטור. היא החליפה את פרימה אג'ימן בקריינות בסדרה "Bizarre ER". ב-2012 שיחקה בעיבוד קולנועי לרומן "שעיר לעזאזל" מאת דפנה דה מוריאה. בספטמבר 2012 שיחקה סמית' בתפקיד הראשי במיני-סדרה של ITV "גברת ביגס". ב-2013 הופיעה בסדרה "Dates" של ערוץ 4. בינואר 2014 כיכבה בדרמה בת שני חלקים של ה-BBC בשם " The 7.39". במרץ 2014 הופיעה בדרמת הפשע "The Widower" בדמות אשתו הראשונה של הרוצח הסדרתי מלקולם ובסטר. עוד באותה שנה השתתפה בתוכנית הטלוויזיה "Who Do You Think You Are?" המתחקה אחרי שורשים משפחתיים, וגילמה את דמותה של הזמרת סילה בלק בדרמה בת שלושה חלקים של ITV בשם "סילה". ב-2015 כיכבה סמית' בדמות ליסה לינץ' בדרמה "The C Word" של ה-BBC, ובתפקיד השוטרת ג'ו גילספי בדרמה "Black Work" של ITV, שהייתה מועמדת ב-2016 לפרס הטלוויזיה הלאומי (אנ'). החל מ-2015 הייתה סמית' הקריינית בתוכנית המציאות "Bear Grylls: Mission Survive". הסדרה בוטלה אחרי שתי עונות. בתיאטרון הופיעה סמית' במחזמר "אל תוך היער" בתיאטרון דונמאר ורהאוס בלונדון, ובמחזות השייקספיריים "אילוף הסוררת" ו"חלום ליל קיץ" בתיאטרון הפתוח בריג'נטס פארק. היא גילמה את אודרי בהפקה בימתית של "חנות קטנה ומטריפה" בתיאטרון "Menier Chocolate Factory" בלונדון החל מנובמבר 2006, ובמרץ 2007 הועברה ההפקה לתיאטרון הדוכס מיורק. בעקבות ההצלחה הועברה ההפקה ביוני 2007 לתיאטרון ניו אמבסדורס, והוצגה שם עד ספטמבר אותה שנה. ב-2008 הייתה סמית' מועמדת לפרס אוליבייה לשחקנית הטובה ביותר במחזמר על הופעתה זו. באפריל 2008 שיחקה סמית' בתפקיד ונסה במחזה "Tinderbox: a Revenge Comedy" מאת לוסי קירקווד בתיאטרון בוש שבשפרדס בוש. סמית' גילמה את התפקיד של אל וודס בגרסה המוזיקלית של "Legally Blonde" בהפקה שהועלתה בווסט אנד בדצמבר 2009. עד יוני 2010 שיחק לצדה דאנקן ג'יימס חבר לשעבר בלהקת בלו, ואחר כך החליף אותו ריצ'רד פלישמן. עוד השתתפו במחזמר איפי מולהולנד (אנ') בתפקיד ברוק, דניז ואן אוטן בדמות פולט, פיטר דייוויסון בתפקיד פרופ' קלאהן ואלכס גאומונד בתפקיד אמט פורסט. סמית' הייתה אמורה לסיים את הופעותיה בהצגה "Legally Blonde" ב-23 באוקטובר 2010, אבל המשיכה לשחק עד 8 בינואר 2011 אז החליפה אותה סוזן מקפאדן. על תפקידה זה זכתה סמית' בפרס קהל צופי התיאטרון של WhatsOnStage.com לשחקנית הטובה ביותר במחזמר. עוד הייתה מועמדת לפרס נטשה ריצ'רדסון לשחקנית הטובה ביותר וזכתה בפרס אוליבייה לשחקנית הטובה ביותר במחזמר. ממרץ ועד יוני 2011 הופיעה סמית' במחזה "Flare Path" בהפקת טרוור נאן בתיאטרון היימרקט בדמות דוריס. המחזה הועלה במסגרת חגיגות לציון 100 שנה להולדתו של המחזאי טרנס רטיגן (אנ'), ולצדה כיכבו סיינה מילר וג'יימס פיורפוי. על תפקיד זה זכתה סמית' ב-2012 בפרס אוליבייה להופעה הטובה ביותר בתפקיד משנה, בפרס נטשה ריצ'רדסון לשחקנית הטובה ביותר, ופרס BroadwayWorld UK לשחקנית הטובה ביותר במחזה. עוד שיחקה סמית' בתפקיד הראשי בעיבוד המוזיקלי של "יומנה של ברידג'יט ג'ונס". מספטמבר עד נובמבר 2012 הופיעה סמית' בתפקיד הראשי במחזה "הדה גאבלר" בתיאטרון אולד ויק, עליו זכתה ב-2013 בפרס בחירת צופי התיאטרון לשחקנית הטובה ביותר במחזה. החל מספטמבר 2013 ועד נובמבר אותה שנה כיכבה סמית' לצדו של דייוויד ואליאמס בהפקה בווסט אנד של המחזה "חלום ליל קיץ", כחלק מעונת ההצגות בבימויו של מייקל גרנדג' בתיאטרון נואל קווארד. סמית' כיכבה בהפקה חדשה של המחזמר "מצחיקונת", שהועלה לראשונה ב-20 בנובמבר 2015 בתיאטרון "Menier Chocolate Factory" והוצג עד 6 במרץ 2016. אחר כך הועברה ההפקה לתיאטרון סבוי בווסט אנד. סמית' שיחקה בדמות המלווה לוסי מילר לצדו של פול מקגאן בדמות הדוקטור השמיני בסדרת תסכיתים של "דוקטור הו" בהפקת "Big Finish" ששודרה ברדיו BBC 7 החל מיום השנה החדשה 2006. עונה שנייה של הסדרה יצאה על גבי CD. ועונה שלישית של הרפתקאותיהם של לוסי והדוקטור שודרה במרץ 2009. לוסי מילר הופיעה בפעם האחרונה בעונה הרביעית שהסתיימה ב-2011. עוד השתתפה סמית' בסדרת הרדיו "The Way We Live Right Now" בתפקיד רובי ראגלס, ובעונה השנייה של הסיטקום הרדיופוני "Elephants to Catch Eels". לסמית' הייתה מערכת יחסים עם השחקן ג'יימס קורדן שהסתיימה ביוני 2009. שרידן סמית', ברשת החברתית אקס (טוויטר) שרידן סמית', ברשת החברתית אינסטגרם שרידן סמית', במסד הנתונים הקולנועיים IMDb (באנגלית) שרידן סמית', באתר "אידיבי", מאגר הידע העברי לקולנוע ישראלי ועולמי שרידן סמית', באתר AllMovie (באנגלית) שרידן סמית', במסד הנתונים הקולנועיים KinoPoisk (ברוסית) שרידן סמית', באתר MusicBrainz (באנגלית) שרידן סמית', באתר Discogs (באנגלית) שרידן סמית', באתר Genius Jeffries, Stuart (19 במרץ 2013). "From slappers to Hedda Gabler: the irresistible rise of Sheridan Smith". The Guardian. London. {{cite news}}: (עזרה) Matilda the Musical wins seven gongs at the 2012 Olivier Awards – News. The Stage. Oliver Awards Best Actress in a Musical, The Society of London Theatre, אורכב מ-המקור ב-10 בפברואר 2011, נבדק ב-2011-03-14 {{citation}}: (עזרה) "Frankenstein stars win Evening Standard Theatre Awards". BBC News. 20 בנובמבר 2011. נבדק ב-2011-11-20. {{cite news}}: (עזרה) "NY Honours for poppy duo, Joan Collins, and John Hurt". BBC News. 31 בדצמבר 2014. {{cite news}}: (עזרה) 2015 New Year Honours List Star Pupils Revealed at Scunthorpe Telegraph. Retrieved 9 July 2016 "My best teacher - Sheridan Smith". אורכב מ-המקור ב-2010-07-01. נבדק ב-2016-11-21. Anna Pukas. "The many faces of Sheridan Smith: From amateur actress to one of this generation's finest". Express.co.uk. Emine Saner. "Sheridan Smith struggles with mounting acclaim over Cilla portrayal". the Guardian. "When Janet Met Michelle". BBC. נבדק ב-2010-04-03. "'Chek' out Isle actress Sheridan Smith's latest TV Proposal". This is Scunthorpe. 12 בנובמבר 2010. אורכב מ-המקור ב-2011-02-18. נבדק ב-2011-12-26. {{cite web}}: (עזרה) "Sheridan Smith to film three-and-a-half-minute-long orgasm scene". Mirror Newspaper. 12 בנובמבר 2010. נבדק ב-2011-12-26. {{cite web}}: (עזרה) Wolf, Matt (27 במרץ 2008). "Q&A: Sheridan Smith". Broadway.com. אורכב מ-המקור ב-1 בפברואר 2008. נבדק ב-2008-04-06. {{cite web}}: (עזרה) "The British Theatre Guide: News for 7th May 2006". British Theatre Guide. 5 ביולי 2008. אורכב מ-המקור ב-2006-10-19. נבדק ב-2008-04-06. {{cite web}}: (עזרה) Wolf, Matt (7 בפברואר 2008). "Hairspray, Parade Lead Olivier Noms; War Horse Rides High Among Plays". Broadway.com. אורכב מ-המקור ב-8 בפברואר 2008. נבדק ב-2008-04-06. {{cite web}}: (עזרה) "Sheridan Smith Nabs Legally Blonde's Elle???". Whatsonstage.com. 16 במרץ 2009. אורכב מ-המקור ב-6 במרץ 2012. {{cite web}}: (עזרה) "Duncan James Gets Legal with Sheridan Smith???". Whatsonstage.com. 16 במרץ 2009. אורכב מ-המקור ב-6 במרץ 2012. {{cite web}}: (עזרה) Sheridan Smith Extends in West End Legally Blonde to Jan '11 broadwayworld.com, 26 August 2010 2011 BWW UK Award Winners Announced! ROCK OF AGES, GHOST, WIZARD and PHANTOM All Win!. Broadwayworld.com (5 December 2011). Richard Eden, ‏Author Helen Fielding hails the musical new Bridget Jones, Sheridan Smith, The Telegraph, 10 July 2011 Sam Marlowe (2013-09-12). "Sheridan Smith is a wild Titania in A Midsummer Night's Dream". Metro.co.uk. נבדק ב-2014-01-16. Gans, Andrew and Shenton, Mark. "Watch London's Funny Girl, Sheridan Smith, Sing! (Video)" Playbill, August 2015< Mitford, Oliver. "Funny Girl is headed for the West End!" London Box Office, 29 October 2015 Woods, Judith (6 במרץ 2010). "'I've found my inner girl': actress Sheridan Smith glams it up for her role in Legally Blonde". Daily Mail. London. נבדק ב-2010-03-06. {{cite news}}: (עזרה) "The Friday Night Club – Pilot", British Comedy Guide. Retrieved 2012-11-18. Olivia Rook, 2024 Olivier Awards: Full list of winners, London Theatre, ‏2024-04-14 (באנגלית)